
Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 66 του Ν. 1165/18 «περί Τελωνειακού 
Κώδικα» (ΦΕΚ 73/Α/6.4.1918) όπως αυτό αντικαταστάθηκε με το 
άρθρο 28 του Ν. 1473/84 (ΦΕΚ 127/Α/1984). 

2) Τις διατάξεις του Ν. 4458/65 «περί Βιομηχανικών Περιοχών» 
και ειδικώτερα το άρθρο 1 παρ. 5 αυτού (ΦΕΚ 33/Α/27.2.1965). 

3) Τις διατάξεις της Οδηγίας 69/75/ΕΟΚ της 4ης Μαρτίου 1969 
«περί εναρμονίσεως των νομοθετικών κανονιστικών και διοικητικών 
διατάξεων που αφορούν το καθεστώς των Ελευθέρων Ζωνών» (Λ. 58/ 
8.3.1969). 

4) Το Π.Δ. 16/31.3.1987 «περί έγκρισης διενέργειας πρόσχωσης 
θαλάσσιας έκτασης στον όρμο Πλατυγιάλι Αστακού του Νομού Αιτωλο¬ 
ακαρνανίας» από την ΕΤΒΑ, (ΦΕΚ 166/Β/3.4.1987). 

5) Την υπ’ αριθμ. 173/11.4.1984 Κοινή Απόφαση των Υπουργών 
Εθνικής Οικονομίας και Χωροταξίας Οικισμού και Περιβάλλοντος 
«περί καθορισμού των ορίων τμήματος της Βιομηχανικής Περιοχής Με¬ 
σολογγίου και στην περιοχή Πλατυγιάλι της κτηματικής Περιφέρειας 
Αστακού του Νομού Αιτωλοακαρνανίας για την εγκατάσταση ναυπηγο- 
επισκευαστικών και συναφών βιομηχανικών δραστηριοτήτων» (ΦΕΚ 
238/Β/16.4.1984). 

6) Την κοινή Απόφαση των Υπουργών Εθνικής Οικονομίας και Οι¬ 
κονομικών αριθμ. Ε. 6048/969/19.4.1984 «περί (αναγκαστικής 
απαλλοτρίωσης εκτάσεων που βρίσκονται στη θέση Πλατυγιάλι Αστα¬ 
κού της επαρχίας Βονίτσης Αιτωλοακαρνανίας για τη δημιουργία τμή¬ 


ματος της Βιομηχανικής Περιοχής (ΒΙ.ΠΕ) Μεσολογγίου», (ΦΕΚ 
324/Δ/21.5.1984) και την κατάθεση αποζημίωσης από αναγκαστική 
απαλλοτρίωση έκτασης κείμενης στο Πλατυγιάλι Αστακού ΑΙΤΩΛΟΑ¬ 
ΚΑΡΝΑΝΙΑΣ υπέρ της ΕΤΒΑ Α.Ε. (ΦΕΚ 416/Δ/30.8.1985). 

7) Το με αριθμ. πρωτ. Τ. 3036/13.8.1987 αίτημα της ΕΤΒΑ 
Α.Ε., στο Υπουργείο Οικονομικών για την ίδρυση της Ελεύθερης Ζώ¬ 
νης στη θέση Πλατυγιάλι Αστακού Νομού Αιτωλοακαρνανίας. 

8) Την αριθμ. 7/1980 γνωμοδότηση του Συμβουλίου της Επικρά¬ 
τειας. 

Με πρόταση του Υπουργικού Συμβουλίου, αποφασίζουμε: 

Άρθρο 1 

Ίδρυση Ελεύθερης Ζώνης 

1. Ιδρύεται Ελεύθερη Ζώνη (Ε.Ζ.) στη Ναυτιλιακή Βιομηχανική Πε¬ 
ριοχή (ΝΑ.ΒΙ.ΠΕ.) που βρίσκεται στη θέση του όρμου «Πλατυγιάλι» της 
Κοινότητας Αστακού Νομού Αιτωλοακαρνανίας και αποτελεί παράρ¬ 
τημα της Βιομηχανικής Περιοχής (ΒΙ.ΠΕ) Μεσολογγίου, συνολικής 
έκτασης 1.500 στρεμμάτων. Η Ελεύθερη αυτή Ζώνη, η οποία αποκα- 
λείται του λοιπού χάριν συντομίας «ΝΑ.ΒΙ.ΠΕ. Πλατυγιάλι Αστακού» 
απεικονίζεται στο συνημμένο τοπογραφικό διάγραμμα αριθμ. 342/ 
28.1.1989 υπό κλίμακα 1:5.000 της Διεύθυνσης Περιφερειακής Ανά¬ 
πτυξης και Βιομηχανικής Υποδομής της ΕΤΒΑ Α.Ε. 

2. Η ως άνω καθοριζόμενη έκταση αποτελεί ειδικό τμήμα του Τελω¬ 
νειακού εδάφους της χώρας μέσα στο οποίο τα εναποτιθέμενα εμπορεύ¬ 
ματα θεωρούνται ότι βρίσκονται εκτός του Τελωνειακού εδάφους, μόνο 
από την άποψη ότι δεν επιβάλλονται για αυτά εισαγωγικοί δασμοί, γε- 
ωρ^ίκες·εισφορές, φόροι και λοιπές επιβαρύνσεις, ποσοτικοί περιορισμοί 
ή μέτρα ισοδυνάμου αποτελέσματος και δεν υπόκεινται στον συνήθη τε¬ 
λωνειακό έλεγχο. Η εφαρμογή των διατάξεων του Ν. 1165/1918 
«περί τελωνειακού Κώδικος» επιφυλάσσεται πάντοτε μέσα στους χώ¬ 
ρους της Ελεύθερης Ζώνης. 

3. "Οπου στο παρόν Διάταγμα γίνεται λόγος για τελωνειακό έλεγχο 
σαν τέτοιος νοείται το σύνολο των μέτρων που παίρνονται για την εξα¬ 
σφάλιση της τήρησης των νόμων και των λοιπών διατάξεων που ρυθμί¬ 
ζουν κάθε είδους τελωνισμούς εισαγομένων, διαμετακομιζομένων ή 
εξαγομένων εμπορευμάτων ή άλλες τελωνειακές και λοιπές διαδικα¬ 
σίες. 

Άρθρο 2 

Μορφή της Ζώνης 

1. Η Ε.Ζ. ΝΑ.ΒΙ.ΠΕ. Πλατυγιάλι Αστακού είναι Εμπορική και Βιο¬ 
μηχανική. Μέσα στην έκταση της Ε.Ζ. μπορούν να εγκατασταθούν, 
μετά από απόφαση του Φορέα Διοίκησης, πάσης φύσεως μεταποιητικές 
και εμπορικές επιχειρήσεις, καθώς και επιχειρήσεις παροχής υπηρε¬ 
σιών. 

2. Οι πάσης φύσεως επιχειρήσεις μπορούν να εγκαθίστανται στη 
ΝΑ.ΒΙ.ΠΕ. Πλατυγιάλι Αστοίκού στα βιομηχανικά οικόπεδα, στους 
αποθηκευτικούς χώρους, στα τμήματα της προκυμαίας και λοιπή λιμε¬ 
νική υποδομή, που μισθώνονται ή μεταβιβάζονται στις επιχειρήσεις αυ¬ 
τές με όρους που καθορίζονται από το Φορέα Διοίκησης. 

Άρθρο 3 

Φορέας Διοίκησης 

Φορέας Οργάνωσης, διοίκησης και διαχείρισης της ΝΑ.ΒΙ.ΠΕ. 
Πλατυγιάλι Αστακού είναι η ΕΤΒΑ Α.-Ε. 

Η ΕΤΒΑ Α.Ε. μπορεί να εκχωρήσει το σύνολο ή μέρος των αρμοδιο¬ 
τήτων της σε Ν.Π.Δ.Δ. ή σε άλλα νομικά πρόσωπα που διαθέτουν τις 
κατάλληλες τεχνικές και οικονομικές προϋποθέσεις. 

Ο υπό σύσταση για το σκοπό αυτό νέος Φορέας Διοίκησης της ΝΑ. 
ΒΙ.ΠΕ. Πλατυγιάλι Αστακού εγκρίνεται με απόφαση των Υπουργών 
Οικονομικών και Βιομηχανίας, Ενέργειας και Τεχνολογίας. 

Άρθρο 4 

Εσωτερικός Κανονισμός Λειτουργίας 

1. Η διοίκηση και λειτουργία της ΝΑ.ΒΙ.ΠΕ. Πλατυγιάλι, Αστακού 
διέπεται από τον «Εσωτερικό Κανονισμό Λειτουργίας», ο οποίος εγκρί- 
νεται με απόφαση του Υπουργού Βιομηχανίας, Ενέργειας και Τεχνολο¬ 
γίας και δημοσιεύεται στην Εφημερίδα της Κυβερνήσεως. 

2. Στον Εσωτερικό Κανονισμό Λειτουργίας καθορίζονται ιδία: 

α) Οι όροι εγκατάστασης και λειτουργίας των επιχειρήσεων. 

β) Τα δικαιώματα και οι υποχρεώσεις του Φορέα Διοίκησης και των 
εγκαθισταμένοίν επιχειρήσεων. 

γ) Οι οικονομικοί πόροι της ΝΑ.ΒΙ.ΠΕ. Πλατυγιάλι Αστακού. 

δ) Το ιδιοκτησιακό καθεστώς. 

ε) Ο τρόπος ανάπτυξης της ΝΑ.ΒΙ.ΠΕ. Πλατυγιάλι Αστακού. 

Άρθρο 5 

Φρούρηση της Ε.Ζ. Αστακού και άσκηση του Τελωνειακού Ελέγχου 

1. Η Ε.Ζ. ΝΑ.ΒΙ.ΠΕ. Πλατυγιάλι Αστακού, αναφορικά με τη διενέρ¬ 
γεια του Τελωνειακού Ελέγχου, υπάγεται στην αρμοδιότητα του Τελω¬ 
νείου Αστακού, το οποίο λειτουργεί στο χώρο της ΝΑ.ΒΙ.ΠΕ. Όπου στο 
παρόν Διάταγμα αναφέρεται η Τελωνειακή Αρχή, σαν τέτοια νοείται το 
Τελωνείο αυτό. 

2. Για την άσκηση του αναγκαίου τελωνειακού ελέγχου, η παρα¬ 
πάνω Τελωνειακή Αρχή μπορεί ειδικότερα: 

α) Να επιβάλλει περιορισμούς στα σημεία πρόσβασης της Ζώνης. 

β) Να επιτηρεί συνέχεια ή περιοδικά τα σημεία πρόσβασης της Ζώ¬ 
νης. 

γ) Να μην επιτρέπει την είσοδο στη Ζώνη και την έξοδο από αυτή 
κάθε είδους εμπορευμάτων και αντικειμένων αν προηγούμενα δεν.έχουν 
τηρηθεί οι προβλεπόμενες για κάθε πέρίπτωση διατυπώσεις. 

δ) Να ελέγχει κάθε εισερχόμενο ή εξερχόμενο προς και από τη Ζώνη 
άτομο ή όχημα. 

- Άρθρο 6 

Αρμοδιότητες Υπουργείου Εμπορικής Ναυτιλίας 

Η κατά τόπο λιμενική αρχή θα είναι αρμόδια για εφαρμογή της κεί¬ 
μενης νομοθεσίας. Για το σκοπό αυτό παρέχεται προς αυτή κάθε διευκό¬ 
λυνση και συνδρομή από τα όργανα διοίκησης ΝΑ.ΒΙ.ΠΕ. 

Άρθρο 7 

Διαχείριση εμπορευμάτων 

1. Η διαχείριση των εντός της Ε.Ζ. υποκειμένων σε δασμούς και φό¬ 
ρους πάσης φύσεως εμπορευμάτων ανήκει στα εγκατεστημένα στη ΝΑ. 
ΒΙ.ΠΕ. Πλατυγιάλι Αστακού φυσικά ή νομικά πρόσωπα που τα κατέ¬ 
χουν. Τα πρόσωπα αυτά είναι υπεύθυνα έναντι της Τελωνειακής Αρχής 
για την καταβολή των δασμών και φόρων, όταν γεννάται υποχρέωση 
καταβολής τους. 

2. Ο Φορέας Διοίκησης ενημερώνει τη Τελωνειακή Αρχή για τις επι¬ 
χειρήσεις που εγκαθίστανται μέσα στο χώρο της Ε.Ζ. και τις δραστηριό¬ 
τητες αυτών. 

3. Οι επιχειρήσεις που ασκούν δραστηριότητες που έχουν σχέση με 
την εμπορία, αποθήκευση ή μεταποίηση αγαθών εντός της Ε.Ζ., υπο¬ 
βάλλουν στη Τελωνειακή Αρχή Δήλωση διαχείρισης εμπορευμάτων. 

Στη δήλωση αυτή επισυνάπτονται: 

α) Αντίγραφο της σύμβασης που έχει συναφθεί με το Φορέα Διοίκη¬ 
σης. 

β) Αντίγραφο του συμφωνητικού ή καταστατικού ίδρυσης της Εται¬ 
ρείας. 


Άρθρο 8 

Είσοδος εμπορευμάτων 

1. Τα εμπορεύματα που εισέρχονται στο χώρο της Ε.Ζ. πρέπει να συ¬ 
νοδεύονται από ένα εμπορικό ή διοικητικό έγγραφο μεταφοράς που θα 
έχει εκδοθεϊ στο όνομα της επιχείρησης εξ εκείνων που είναι εγκατεστη¬ 
μένες στην Ε.Ζ. και έχουν υποβάλλει την προβλεπόμενη στο άρθρο 7 
δήλωση. 

2. Μετά την παραλαβή των εμπορευμάτων από την επιχείρηση για 
την οποία προορίζονται, το έγγραφο μεταφοράς καταχωρίζεται σε ειδικό 
βιβλίο αυτής. Αντίγραφο του ως άνω εγγράφου μετά την καταχώρισή 
του παραδίδεται αμελητί στη Τελωνειακή Αρχή για την άσκηση του 
προβλεπόμενου ελέγχου. 

Ο τρόπος τήρησης του ως άνω βιβλίου και η διαδικασία ελέγχου από 
την Τελωνειακή Αρχή, καθορίζονται με απόφαση του Υπουργού Οικο¬ 
νομικών. 

3. Εάν τα εμπορεύματα προορίζονται για επιχειρήσεις οι οποίες δεν 
υπέβαλαν την προβλεπόμενη στο άρθρο 7 δήλωση ή είναι εγκατεστημέ¬ 
νες εκτός της Ε.Ζ., τα εμπορεύματα παραδίδονται στην Τελωνειακή 
Αρχή σύμφωνα με τις σχετικές διατάξεις που ρυθμίζουν την προσκόμιση 
των εμπορευμάτων στο Τελωνείο και την προσωρινή εναπόθεση, εφαρ- 
μοζομένων περαιτέρω, για τα εμπορεύματα αυτά, των οικείων Τελω¬ 
νειακών διατάξεων. 

Άρθρο 9 

Διάρκεια παραμονής 

Η διάρκεια παραμονής των εναποτιθεμένων εμπορευμάτων στο 
χώρο της Ε.Ζ. είναι απεριόριστη. 

Κατ’ εξαίρεση μπορεί με αποφάσεις του Υπουργού Οικονομικών να 
περιορίζεται η διάρκεια παραμονής των εμπορευμάτων, κυρίως όταν 
υπάρχουν λόγοι που σχετίζονται με τη φύση των εμπορευμάτων. 

Άρθρο 10 

Μεταβολή της κατάστασης των εμπορευμάτων 

1. Τα εμπορεύματα, κατά τη διάρκεια της παραμονής τους στην Ε.Ζ. ■ 
ΝΑ.ΒΙ.ΠΕ. Πλατυγιάλι Αστακού, πρέπει να διατηρούνται στην κατά¬ 
σταση που βρίσκονταν κατά την είσοδό τους. 

2. Κάθε μεταποίηση, χρησιμοποίηση ή ανάλωση εμπορεύματος μέσα 
στον χώρο της Ε.Ζ. πρέπει να γίνεται με την κατάθεση του τελωνειακού 
παραστατικού που προβλέπεται για κάθε προορισμό και σύμφωνα με τη 
διαδικασία που προβλέπεται από τις σχετικές διατάξεις. 

3. Με απόφαση του Υπουργού Οικονομικών μπορεί να καθορίζονται 
απλουστευμένες διαδικασίες για τους αναφερόμενους στην προηγούμενη 
παράγραφο προορισμούς. 

Άρθρο 11 

Διενέργεια συνήθων εμπορικών εργασιών 

Η διάταξη της παραγράφου 2 του άρθρου 10 δεν εφαρμόζεται: 

1. Όταν πρόκειται για εργασίες μετακίνησης, φόρτωσης, εκφόρτω- 
σης και εναποθήκευσης των εμπορευμάτων μέσα στο χώρο της Ζώνης. 
Οι εργασίες αυτές εκτελούνται χωρίς την άδεια της Τελωνειακής Αρ¬ 
χής. Όμως, σε κάθε περίπτωση ελέγχου η επιχείρηση οφείλει να ενημε¬ 
ρώνει την Τελωνειακή Αρχή για το χώρο στον οποίο βρίσκονται τα 
εμπορεύματα. 

2. Όταν πρόκειται για εργασίες που αφορούν: 

α. Εξέταση, απογραφή και δειγματοληψία. 

β. Επισκευή και αποκατάσταση βλαβών που επήλθαν κατά τη διάρ¬ 
κεια της μεταφοράς ή της αποθήκευσης, εφόσον πρόκειται για απλές ερ¬ 
γασίες. 

γ. Καθαρισμό. 

δ. Απομάκρυνση μερών που έχουν υποστεί βλάβη. 

ε. Διαλογή, κοσκίνισμα, στράγγισμα, μηχανικός διαυγισμός, διή¬ 
θηση μετάγγιση, υπαφαίρεση και οποιαδήποτε παρεμφερής απλή εργα¬ 
σία. 

στ. Επίθεση στα εμπορεύματα ή στις συσκευασίες τους, σημάτων, 
σφραγίδων, ετικεττών ή άλλων παρόμοιων διακριτικών σημείων υπό 
τον όρο ότι από την επίθεση αυτή δεν θα υπάρχει κίνδυνος να προσδοθεί 
στα εμπορεύματα καταγωγή διαφορετική από την πραγματική τους κα¬ 
ταγωγή. 

ζ. Μεταβολή των σημείων και αριθμών των δεμάτων υπό τον όρο ότι 
από την μεταβολή αυτή δεν θα υπάρχει κίνδυνος να προσδοθεί στα εμπο¬ 
ρεύματα καταγωγή διαφορετική από την πραγματική τους καταγωγή. 

η. Συσκευασία, αποσυσκευασία, αλλαγή· συσκευασίας, επισκευή συ¬ 
σκευασίας, μετάγγιση ή απλή ανασυσκευασία σε άλλα δοχεία. 

θ. Τοποθέτηση κατά τρόπο σταθερό των εμπορευμάτων επί στηριγ¬ 
μάτων για τη συσκευασία ή την επίδειξή τους. 

ι. Απλές εργασίες συνένωσης ή κατάταξης σε κατηγορίες, 
ια. Έλεγχο, δοκιμή και θέση σε λειτουργία μηχανών συσκευών και 
σχημάτων, εφόσον πρόκειται περί απλών εργασιών. 

ιβ. Ανάμιξη εμπορευμάτων, εκτός των ηδυπότων αποσταγμάτων, 
οίνων και οινοπνευματωδών ποτών, εφόσον πρόκειται επί απλών εργα- 
σιών. 

ιγ. Ανάμιξη ηδυπότων μεταξύ τους, 
ιδ. Ανάμιξη αποσταγμάτων μεταξύ τους, 
ιε. Ανάμιξη οίνων και λοιπές συνήθεις οινοποιητικές εργασίες, 
ιστ. Αραίωση οινοπνευματωδών με νερό προς το σκοπό μείωσης του 
οινοπνευματικού τους βαθμού. 

ιζ. Αφαλάτωση, καθαρισμό και κοπή δερμάτων, 
ιη. Σύνθλιψη αποξηραμένων λαχανικών. 

ιθ. Διαχωρισμό εμπορευμάτων, εφόσον πρόκειται για απλές εργα¬ 
σίες. 

κ. Οποιαδήποτε εργασία που αποσκοπεί στη διατήρηση των εμπορευ¬ 
μάτων στην ίδια κατάσταση κατά τη διάρκεια παραμονής των στην 
αποθήκη, όπως αερισμό, ξήρανση, απλή ψύξη και κατάψυξη, προσθήκη 
συντηρητικών, υποκαπνισμό και θείωση λίπανση αντισκωριακή βαφή, 
εφαρμογή προστατευτικού επιστρώματος για την μεταφορά. 

Οι παραπάνω εργασίες εκτελούνται χωρίς άδεια της Τελωνειακής 

Αρχής- 

Όταν όμως από τις εργασίες αυτές μεταβάλλεται η συσκευασία ή τα 
εξωτερικά γνωρίσματα αυτής ή η ποσότητα, η μορφή και το είδος των 
εμπορευμάτων, η επιχείρηση μπορεί να ζητήσει σχετική άδεια προκει- 
μένου να έχει τη δυνατότητα, σε περίπτωση θέσης σε ελεύθερη κυκλοφο¬ 
ρία ή ανάλωση, να επιδιώξει τη δασμολόγηση των εμπορευμάτων με 
βάση την κατάστασι '.του είχαν αυτά πριν από την υποβολή τους στις εν 
λόγω εργασίες. 

Η διάταξη αυτή δεν θίγει τις διατάξεις (άλλων Υπουργείων και Υπη¬ 
ρεσιών που ρυθμίζουν τον τρόπο και τις διατυπώσεις για την εκτέλεση 
ορισμένων από τις παραπάνω εργασίες. 

Άρθρο 12 

Καταστροφή εμπορευμάτων 

1. Η καταστροφή των εμπορευμάτων ενεργείται από την επιχείρηση 
χωρίς την άδεια της Τελωνειακής Αρχής. Για την καταστροφή συντάσ- 
σεται, το αργότερο την επομένη της εκτέλεσης αυτής, πρωτόκολλο το 
οποίο υπογράφεται από τον υπεύθυνο της αποθήκης ή του λογιστηρίου 
της επιχείρησης. Στο πρωτόκολλο αναφέρονται το είδος και η ποσότητα 
των εμπορευμάτων που καταστράφηκαν, ο τρόπος καταστροφής, ο 
αριθμός καταχώρισης του εγγράφου μεταφοράς στο βιβλίο του άρθρου 
8, τα κατάλοιπα που ενδεχομένως προκύπτουν και ο τόπος στο οποίο 
έγινε η καταστροφή. 

2. Η διαδικασία τακτοποίησης του πρωτοκόλλου καθορίζεται με 
απόφαση του Υπουργού Οικονομικών. 

3. Το πρωτόκολλο συντάσσεται σε δύο αντίτυπα εκ των οποίων το 
ένα προσαρτάται στο έγγραφο μεταφοράς που αναφέρεται· στο άρθρο 8, 
το δε άλλο παραδίδεται αμελητί στην Τελωνειακή Αρχή και προσαρτά- 
ται στο αντίγραφο του ως άνω εγγράφου μεταφοράς. Το πρωτόκολλο 
καταχωρείται σε ειδικό βιβλίο, ο δε αριθμός καταχώρισης αναγράφεται 
στο βιβλίο που αναφέρεται στο άρθρο 8. 

4. Σε περίπτωση που προκύπτουν κατάλοιπα ή απορρίμματα τα 
οποία κατά την κρίση της επιχείρησης έχουν κάποια αξία, το πρωτό¬ 
κολλο καταχωρίζεται στο βιβλίο του άρθρου 8, τα δε κατάλοιπα ή απορ¬ 
ρίμματα τοποθετούνται στο χώρο της επιχείρησης και υπόκεινται στην 
ίδια ρύθμιση που ισχύει για τα άλλα εμπορεύματα. 

5. Η Τελωνειακή Αρχή με τη λήψη του σχετικού πρωτοκόλλου κατα¬ 
στροφής εξετάζει τα στοιχεία αυτού και ενεργεί ενδεχομένως επιτόπιο 
φυσικό έλεγχο. 

Μετά την εξέταση αυτή αποδέχεται ή απορρίπτει με αιτιολογημένη 
απόφαση την καταστροφή· και ενημερώνει σχετικά την επιχείρηση. 

Άρθρο 13 

Μεταβίβαση εμπορευμάτων 

1. Η μεταβίβαση εμπορευμάτων, που εισήλθαν στην Ε.Ζ. με την δια¬ 
δικασία του άρθρου 8, σε άλλη επιχείρηση που είναι εγκατεστημένη από 


χώρο της Ε.Ζ. και έχει υποβάλλει την αναφερόμενη στο άρθρο 7 δή¬ 
λωση, γίνεται με την έκδοση του προβλεπόμενου από τον Κώδικα Φο¬ 
ρολογικών στοιχείων εγγράφου. Το έγγραφο αυτό εκδίδεται σε τέσσερα 
επί πλέον αντίτυπα εκ των οποίων το ένα προσαρτάται στο έγγραφο με¬ 
ταφοράς του άρθρου 8, το άλλο παραδίδεται στον παραλήπτη και κατα¬ 
χωρίζεται στο βιβλίο του άρθρου 8 και τα άλλα δύο παραδίδονται στην 
Τελωνειακή Αρχή και τοποθετούνται στους φακέλλους των δύο επιχει¬ 
ρήσεων. 

2. Η διαδικασία για την πίστωση του προβλεπόμενου στο άρθρο 8 βι¬ 
βλίου του μεταβιβάζοντος και τη χρέωση του αντίστοιχου βιβλίου του 
παραλήπτη, καθορίζονται με απόφαση του Υπουργού Οικονομικών. 

Άρθρο 14 

Υπολογισμός επιβαρύνσεων 

Ο Υπολογισμός των δασμολογικών και φορολογικών επιβαρύνσεων 
γίνεται σύμφωνα με τις ισχύουσες διατάξεις που ρυθμίζουν τα καθε¬ 
στώτα της Ελεύθερης κυκλοφορίας και της ανάλωσης, επιφυλασσομέ- 
νων των διατάξεων των τελωνειακών καθεστώτων στα οποία θέτονται 
τα εμπορεύματα πριν από τη θέση τους σε ελεύθερη κυκλοφορία ή ανά¬ 
λωση. 


Κατ’ εξαίρεση, όταν τα εμπορεύματα έχουν υποστεί τις συνήθεις ερ¬ 
γασίες που αναφέρονται στην παράγραφο 2 του άρθρου 11, είναι δυ¬ 
νατό, κατόπιν αίτησης του ενδιαφερομένου, να γίνει ο υπολογισμός των 
δασμών με βάση την κατάσταση του εμπορεύματος που υπήρχε πριν 
από την εκτέλεση αυτών των εργασιών εφόσον είχε χορηγηθεί η προ- 
βλεπόμενη από τη διάταξη αυτή άδεια. 

Η διάταξη αυτή δεν αφορά τους λοιπούς φόρους. 

Άρθρο 15 

Έξοδος εμπορευμάτων από την Ε.Ζ. 

1. Για την έξοδο των εμπορευμάτων από την Ε.Ζ. με σκοπό τη θέση 
τους σε ανάλωση στο λοιπό τελωνειακό έδαφος της χώρας ή την υπα¬ 
γωγή τους σε άλλο τελωνειακό καθεστώς εφαρμόζονται οι διατάξεις 
που ρυθμίζουν το συγκεκριμένο καθεστώς. 

ι 

2. Για την έξοδο εμπορευμάτων από την Ε.Ζ. με προορισμό την εξα¬ 
γωγή τους ή προορισμούς που εξομοιώνονται με εξαγωγή, εφαρμόζο¬ 
νται οι διατάξεις που ρυθμίζουν την εξαγωγή ή τους προορισμούς που 
εξομοιώνονται με εξαγωγή. 

3. Με απόφαση του Υπουργού Οικονομικών είναι δυνατό να καθιε¬ 
ρώνονται απλουστευμένες διαδικασίες εξαγωγής ή παράδοσης σε προο¬ 
ρισμούς που εξομοιώνονται με εξαγωγή. 

Άρθρο 16 

Ευθύνη του Δημοσίου 

Το Δημόσιο και ο Φορέας Διοίκησης της ΝΑ.ΒΙ.ΠΕ. Πλατυγιάλι 
ΑΣΤΑΚΟΥ δεν ευθύνονται για καταστροφές, απώλειες ή βλάβες, που 
προκαλούνται στα εμπορεύματα τα οποία εναποθέτονται μέσα στην Ε.Ζ. 
έστω και αν αυτές προκαλούνται από τυχαίο γεγονός ή ανώτερη βία. 

Άρθρο 17 

Κατάργηση Ελεύθερης. Ζώνης 

Σε περίπτωση που αποφασιστεί ή κατάργηση της Ελεύθερης Ζώνης 
Πλατυγιαλίου Αστακού, παρέχεται με απόφαση του Υπουργού Οικονο¬ 
μικών εύλογη προθεσμία για τη ρύθμιση του προορισμού των εμπορευ¬ 
μάτων. 

Άρθρο 18 

Η ισχύς του παρόντος αρχίζει από τη δημοσίευσή του στην Εφημε¬ 
ρίδα της Κυβερνήσεως. 

εφΗΜεΡΙζ. ι Ηζ. Κύβε. ΙΜΗζεωζ. (ΐΕΥχυζ ιιΡωιυ) 


Στον Υπουργό Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 30 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΙ 

ΞΕΝΟΦΩΝ ΖΟΛΩΤΑΣ 

ΤΑ ΜΕΛΗ 

ΝΙΚΟΛΑΟΣ ΘΕΜΕΛΗΣ, ΘΕΟΔΩΡΟΣ ΝΤΕΓΙΑΝΝΗΣ, 


ΓΕΩΡΓΙΟΣ ΠΑΠΟΥΛΙΑΣ, ΘΕΟΔΩΡΟΣ ΚΑΤΡΙΒΑΝΟΣ, 
ΓΕΩΡΓΙΟΣ ΚΟΝΤΟΓΕΩΡΓΗΣ, ΓΕΩΡΓΙΟΣ ΑΓΑΠΗΤΟΣ, 
ΙΩΑΝΝΗΣ ΛΙΑΠΠΗΣ, ΙΩΑΝΝΗΣ ΚΟΤΚΙΑΔΗΣ, 
ΓΕΩΡΓΙΟΣ ΜΕΡΙΚΑΣ, ΚΩΝΣΤΑΝΤΙΝΟΣ ΣΤΑΜΑΤΗΣ, 
ΚΩΝΣΤΑΝΤΙΝΟΣ ΔΕΣΠΟΤΟΠΟΥΛΟΣ, ΓΕΩΡΓΙΟΣ ΜΥΛΩΝΑΣ, 
ΓΕΩΡΓΙΟΣ ΚΟΝΤΟΓΕΩΡΓΗΣ, ΔΗΜΗΤΡΙΟΣ ΜΑΝΙΚΑΣ, 
ΙΩΑΝΝΗΣ ΔΕΛΗΓΙΑΝΝΗΣ, ΑΝΤΩΝΙΟΣ ΦΟΥΣΣΑΣ, 
ΚΩΝΣΤΑΝΤΙΝΟΣ ΛΙΑΣΚΑΣ, ΠΑΥΛΟΣ ΣΑΚΕΛΛΑΡΙΔΗΣ, 
ΘΕΟΔΩΡΟΣ ΓΚΑΜΑΛΕΤΣΟΣ, ΓΕΩΡΓΙΟΣ ΝΟΥΤΣΟΠΟΥΛΟΣ, 
ΝΙΚΟΛΑΟΣ ΠΑΠΠΑΣ, ΠΡΟΚΟΠΙΟΣ ΠΑΥΛΟΠΟΥΛΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Σύσταση Παγίας Προκαταβολής στην Ελληνική Πρεσβεία στο 

Μοντεβΐδεο». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 141 παρ. 1 του Ν. 419/76 «περί Οργα- 
ισμού του Υπουργείου Εξωτερικών» (Α. 221). 

2) Τις διατάξεις του άρθρου 56 παρ. 1 του Ν.Δ. 321/69 «περί κώδι- 
.ος δημοσίου λογιστικού» (Α. 205). 

3) Την 28/1990 γνωμοδότηση του Σ.τ.Ε. με πρόταση του Υπουρ-, 
ού Εξωτερικών και Υπουργού Οικονομικών, αποφασίζουμε: 

Άρθρο μόνο 

Συνιστάται στην Ελληνική Πρεσβεία στο Μοντεβΐδεο Παγία προκα- 
:αβολή για αντιμετώπιση διαφόρων δαπανών των οποίων η πραγματο- 
:οίηση λόγω της φύσεως των δεν δέχεται αναβολή και δεν καθίσταται 
ιυνατή με την κανονική διαδικασία. 

Στον Υπουργό Εξωτερικών αναθέτουμε την δημοσίευση και εκτέλεση 
:ου παρόντος διατάγματος. 

Αθήνα, 30 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΓΕΩΡΓ. ΠΑΠΟΥΛΙΑΣ ΓΕΩΡΓΙΟΣ ΑΓΑΠΗΤΟΣ 

-ψ- 

( 4 ) 

υύσταση Παγίας Προκαταβολής στην Ελληνική Πρεσβεία στο Αμπού 

Ντάμπι. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 141 παρ. 1 του Ν. 419/76 «περί Οργα¬ 
νισμού του Υπουργείου Εξωτερικών» (Α. 221). 

2) Τις διατάξεις του άρθρου 56 παρ. 1 του Ν. Δ. 321/69 «περί κώδι- 
κος δημοσίου λογιστικού» (Α. 206). 

3) Την 27/1990 γνωμοδότηση του Σ.τ.Ε. με πρόταση του Υπουρ¬ 
γού Εξωτερικών και Υπουργού Οικονομικών, αποφασίζουμε: 

Άρθρο μόνο 

Συνιστάται στην Ελληνική Πρεσβεία στο Αμπού Ντάμπι Παγία Προ¬ 
καταβολή για αντιμετώπιση διαφόρων δαπανών των οποίων η πραγμα¬ 
τοποίηση λόγω της φύσεως των δεν δέχεται αναβολή και δεν καθίστα¬ 
ται δυνατή με την κανονική διαδικασία. · 

Στον Υπουργό Εξωτερικών αναθέτουμε την δημοσίευση και εκτέλεση 
του παρόντος διατάγματος. 

Αθήνα, 30 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΓΕΩΡΓ. ΠΑΠΟΥΛΙΑΣ ΓΕΩΡΓΙΟΣ ΑΓΑΠΗΤΟΣ 

-ψ- 

( 4 ) 

Σύσταση Παγίας Προκαταβολής στην Μόνιμη Αντιπροσωπείας μας 
στον Διεθνή Οργανισμό Πολιτικής Αεροπορίας (Ι.Ο.Α.Ο.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 141 παρ. 1 του Ν. 419/76 «περί Οργα¬ 
νισμού του Υπουργείου Εξωτερικών» (Α. 221). 


2) Τις διατάξεις του άρθρου 56 παρ. 1 του Ν. Δ. 321/69 «περί Κώ- 
(2) δικός Δημοσίου Λογιστικού» (Α. 205). 

3) Την 27/1990 γνωμοδότηση του Σ.τ.Ε. με πρόταση του Υπουρ¬ 
γού Εξωτερικών και Υπουργού Οικονομικών, αποφασίζουμε: 

Άρθρο μόνο 

Συνιστάται στην Ελληνική Μόνιμη Αντιπροσωπεία στον Διεθνή Ορ¬ 
γανισμό Πολιτικής Αεροπορίας (Ι.Ο.Α.Ο.) Πάγια Προκαταβολή για 
αντιμετώπιση διαφόρων δαπανών των οποίων η πραγματοποίηση λόγω 
της φύσεως τους δεν δέχεται αναβολή και δεν καθίσταται δυνατή με την 
κανονική διαδικασία. 

Στον Υπουργό Εξωτερικών αναθέτουμε την δημοσίευση και εκτέλεση 
του παρόντος διατάγματος. 

Αθήνα, 30 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΓΕΩΡΓ. ΠΑΠΟΥΛΙΑΣ ΓΕΩΡΓΙΟΣ ΑΓΑΠΗΤΟΣ 

-φ-- 

Παράταση προθεσμίας προσαρμογής καταστατικών αστικών συνεταιρι¬ 
σμών στις διατάξεις του Ν. 1667/1986. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 17 παρ. 2 εδάφ. β' του Ν. 1667/1986 
«Αστικοί Συνεταιρισμοί και άλλες διατάξεις» (ΦΕΚ 196/τ.Α’). 

2. Τη 43/1990 γνωμοδότηση του Συμβουλίου της Επικράτειας, με 
πρόταση του Υπουργού Εθνικής Οικονομίας, αποφασίζουμε: 

Άρθρο μόνο 

Παρατείνεται η προθεσμία της παρ. 2 του άρθρου 17 του Ν. 1667/ 
1986 «Αστικοί συνεταιρισμοί και άλλες διατάξεις», που παρατάθηκε μέ¬ 
χρι 6 Δεκεμβρίου 1989 με το Προεδρικό Διάταγμα 64/1989 (ΦΕΚ. 
33/τ.Α'), για ένα ακόμη χρόνο από την ημερομηνία λήξης αυτής. 

Στον Υπουργό Εθνικής Οικονομίας αναθέτουμε την δημοσίευση και 
εκτέλεση του παρόντος διατάγματος. 

Αθήνα, 30 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΓΕΩΡΓΙΟΣ ΚΟΝΤΟΓΕΩΡΓΗΣ 
--♦- 

Κοστολόγηση Ιατρικών Πράξεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 29 του Α.Ν. 1565/1939 
«Περί κώδικος ασκήσεως του ιατρικού επαγγέλματος (ΦΕΚ. Α16/ 
1939), καθώς και του άρθρου 1 του Ν.Δ. 3623/56 «Περί καθορισμού 
κατωτάτων ορίων ιατρικής αμοιβής κ.λ.π.». 

2. Τις διατάξεις των άρθρων 3 παρ. 2 και 4 παρ. 4 του Νόμου 
1278/1982 «Για τη σύσταση Κεντρικού Συμβουλίου Υγείας» (ΦΕΚ Α/ 
105/31.8.82). 

3. Τηνμεαριθ. αποφ. 5 της 70ης Ολομ./18.1.90/25.1.90 του Κε¬ 
ντρικού Συμβουλίου Υγείας. 

4. Την με αριθ. πρωτ. 6804/23.111.89 & 7312/5.2.90 γνώμη 
του Πανελληνίου Ιατρικού Συλλόγου. 

5. Την με αριθ. 88/1990 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Υγείας, Πρόνοιας και Κοι¬ 
νωνικών Ασφαλίσεων, αποφασίζουμε: 

Άρθρο Μόνο 

1. Οι αμοιβές των κάτωθι Ιατρικών πράξεων 
καθορίζονται ως εξής: 

1. Ακτινολογικός έλεγχος οισοφάγου (περιλαμβάνει 

ακτινοσκόπηση, βάριο καί 4 λήψεις σε δύο πλάκες) 2.000 

2. Ακτινολογικός έλεγχος ανωτέρω πεπτικού, απλός 
(περιλαμβάνει ακτινοσκόπηση, βάριο 2 λήψεις οισο¬ 
φάγου σε μία πλάκα, 3 λήψεις στομάχου σε ισάριθμες 
πλάκες και 4 λήψεις ΕΝ δΕΒΙΕ πυλωρού και βολβού 


σε μία πλάκα) 5.000 

3. Ακτινολογικός έλεγχος ανωτέρου πεπτικού διπλή 
σκιαγράφηση (περιλαμβάνει ακτινοσκόπηση, βάριο, 
αναβράζοντα κοκκία ή σκόνη 6 λήψεις σε ισάριθμες 

πλάκες) 6.000 

4. Βαριούχος υποκλυσμός, διπλή σκιαγράφηση (περι¬ 

λαμβάνει ακτινοσκόπηση, βάριο και 9 λήψεις σε ισά¬ 
ριθμες πλάκες) 10.000 

5. Βαριούχος υποκλυσμός, απλός (περιλαμβάνει 

οικτινοσκόπηση, βάριο και 6 λήψεις σε ισάριθμες πλά¬ 
κες) , 7.000 

6. Εντεροκλυσμός (περιλαμβάνει καθετηριασμό του 

12λου ακτινοσκόπηση, βάριο και 6 λήψεις σε ισάριθ¬ 
μες πλάκες) 8.000 

. 7. Ακτινογραφία πηλεοκαρπικής άρθρωσης για κάθε 

προβολή 460 

Για κάθε πλήρη εξέταση με δύο ακτινογραφίες ΕΑ0Ε 
& ΡΚΟΕΙΕ 920 

για κάθε πλάγιο 

8. Οι ακτινογραφίες αντιβραχίου και ποδοκνημικής 
θα χρεώνονται όπως και η ακτινογραφία πηχεοκαρπι- 
κής. 

9. Αεροδιαστολή οισοφάγου-συνεδρία 10.000 

10. Μανομετρία φάρυγγα-οισοφάγου 6.000 

11. Διαστολή οισοφάγου με κηρία ανά συνεδρία 6.000 

12. 3ωρη ΡΗ μέτρια οισοφάγου 9.000 

13. Βασική γαστρική έκκριση 3.600 

14. Μέγιστη γαστρική έκκριση 5.400 

15. Βυθοσκόπηση με φακό τρικάτροπτρον επαφής 

κατά ΟΟΕΏΜΑΝ 2.000 

16. Γωνιοσκοπία (αφορά το γλαύκωμα) 1.000 

17. Εξέταση με σχισμοειδή λυχνία 1.000 

18-Σκιοσκοπία (στις διαθλαστικές ανωμαλίες παι¬ 
διών) 2.000 

19. ΗΕδδ δΟΚΕΕΝ (αφορά τους προαλυτικούς 

στραβισμούς 2000 

20. Κερατομετρία (αφορά την εξέταση για φακούς 

επαφής) 2.000 

21. Διαγνωστική αρθροσκόπηση και μερική αρθρο¬ 
σκόπηση μηνισκεκτομή 11.000 

Νάρκωση για τις πιο πάνω ιατρικές πράξεις 5.000 

22. Εξωσωματική γονιμοποίηση 100.000 

23. Εξέταση αρθρικού υγρού 2.000 

24. Ηλεκτροπηξία ευρυαγγείων 2.000 


25. Θεραπεία με ενδαρθρική χορήγηση τριών ραδιε¬ 
νεργών ισοτόπων (νΐΤΒΙϋΜ-90, ΚΗΕΝΙΙΙΜ-186 
και ΕΚΒΙΙΙΜ-169). αναλόγως των περιπτώσεων, σε 
ασθενείς με πυροφωσφορική αρθροπάθεια των κατά 
γόνυ αρθρώσεουν, υμενίτιδα μικρών και μέσων αρ¬ 
θρώσεων από ρευματοειδή αρθρίτιδα ή τις οροαρνητι- 
κές σπονδυλοαρθρίτιδες. Επίσης και σε περιπτώσεις 
λαχνοοζώδους υμενίτιδας κατά γόνυ αρθρώσεων και 


αιμοφιλικής αρθροπάθειας 50.000 

26. Ραδιοϊσοτοπική Αρθροϋμενόλυση 50.000 

27. ΕΑ5ΕΚ για Φυσικοθεραπεία 1.000 

28. Μέτρηση οστικής πυκνότητας με απορρόφηση 

μονοενεργειακής δέσμης 10.000 

29. Μέτρηση οστικής πυκνότητας με διπλή φωτο- 

νιακή απορροφησιομέτρηση (ϋ.Ρ.Α) 15.000 

30. Μαγνητο-εγκεφαλογραφία με το Βιομαγνητόμε- 

τρο δς>υΐϋ 5.οοο 

31. Μ0ν, Μαΐ, Μ0ΗΗ ερυθρών 150 εκάστη 

32. Μονοκλωνικό αντίσωμα μαστού €Α 15-3 με την 

μέθοδο ΒΙΑ 6.000 κάθε δείγμα 

33. Προσδιορισμός επιπέδων ΡΗΕΝΥΝΤΟΙΝ, κα¬ 


θώς και άλλων φαρμάκων επιπέδων αντιβιοτικών 3.000 

34. Προγεννητική διάγνωση με λήψη τροφοβλαστι- 
κού ιστού σε περίπτωση αποτυχίας του τροφοβλάστη 
και όταν αποφααίζεται καλλιέργεια αμνιακού υγρού 

δεν θα υπάρχει επιπρόσθετη επιβάρυνση 35.000 

35. Προστατικό κλάσμα φωσφατάσης κοστολογείται 
όπως η όξινη φωσφατάση 

36. Στελεχιαία προκλητά δυναμικά 2.000 

37. Σωματοαισθητικά προκλητά δυναμικά 2.000 

38. Σερουλοπλασμίνη ορού 2.600 

39. Στεφανιογραφία (περιλαμβάνει σύνθετο καθετη¬ 
ριασμό αρ. κοιλιογραφϊα, εκλεκτική αγγειογραφία και 
στεφανιογραφία (δεξιάς και αριστεράς στεφανιαίας και 

των κλάδων της) 30.000 

Το κόστος των υλικών που χρησιμοποιούνται για την 
εξέταση αυτή με βάση την απόδειξη. 

40. Προσδιορισμός οστεοκαλτσίνης (Β.Ο.Ρ) ' 4.500 

41. Προσδιορισμός Νατρίου, Καλιού ανοργάνου και 

οργανικού φωσφόρου αίματος ή ούρων ανά εξέταση 1.280 

42. Αμοιβή ναρκώσεως για εκτέλεση ηλεκτροσπα- 
αμοθεραπειών (Μόνο σε Νοσ/μεία & Ψυχιατρικές 

Κλινικές) για κάθε ασθενή 2.000 


43. Οι ιατρικές πράξεις που μπορεί να γίνουν εκτός 
Θεραπ. από Νευρολόγους Ψυχιάτρους είναι: 

1. Ατομική Ψυχοθεραπεία 

2. Ομαδική Ψυχοθεραπεία 

3. Θεραπεία συμπεριφοράς 

4. Από ειδικούς αγωγή λόγου και λογοθεραπεία 
Η κοστολόγηση της κάθε μιας θα πρέπει να είναι 1 

1/2 φορές της συνήθους ψυχ. εξέτασης (δηλαδή της 


εκάστοτε αμοιβής της ιατρικής επισκέψεως) 

44. Χαρτογράφηση εγκεφάλου 10.000 

45. Βαλβιδοπλαστική 40.000 

Το κόστος των υλικών με βάση την απόδειξη 

46. Υπερηχογραφήματα: 

Για κάθε όργανο 2.040 

Για περισσότερα του ενός όργανα 1.550 

Ως όργανα θεωρούνται: 


1. Υπερηχογράφημα ήπατος στο οποίο περιλαμβά¬ 
νονται χοληφόρα και χοληδόχος κύστης 

2. Υπερηχογράφημα παγκρέατος 

3. Υπερηχογράφημα σπληνός 

4. Υπερηχογράφημα νεφρών, ουρητήρων 

5. Υπερηχογράφημα κύστεως, προστάτη 

6. Υπερηχ/φημα μήτρας ωοθηκών, σαλπίγγων 

7. Υπερηχογράφημα μεγάλων αγγείων (κ. αορτή 
κάτω κοίλη, πυλαία φλέβα) 


47. Τριχοειδοακόπηαη 6.000 

48. ΒΙΟΡΕΕϋΒΑΟΚ κάθε δείγμα 5.000 

Οι συνεδρίες είναι τακτικές και γίνονται εβδομα¬ 
διαίους (2-3 φορές). Ο δε αριθμός τους εξαρτάται από 

την περίπτωση. 

49. Καμπύλη ρου-όγκου 23 παράμετροι 3.000 

50. Αντιστάσεις αεραγωγών 3.000 

51. Πλήρης πληθυσμογραφία. Στατικοί & Δυναμικοί 

όγκοι 4.000 

52. Προσδιορισμός διατασιμότητας (ΟΟΜ- 

ΡΕΙΑΝ0Ε) 3.000 

53. ΟΑ 125 με μονοκλωνικά αντισώματα 9.700 

54. ΟΑ 19-9 με μονοκλωνικά αντισώματα 9.700 

55. 0Α 72-4 με μονοκλωνικά αντισώματα 10.400 

56. 0Α 50 με μονοκλωνικά αντισώματα 13.900 

57. Ν5Ε (Ειδική Νευρωτική Ενόλαση) 11.600 

58. 8(Χ (Δείκτης καρκινώματος πλακώδους τύπου) 11.700 

59. Ρ8Α (Ειδικό προστατικό αντιγόνο) με μονοκλω¬ 
νικά αντισώματα 11.900 

60. ΤΡΑ (Πολυπεπτιδικό αντιγόνο ιστών) 12.800 

61. Πλασμαφαίρεση 165.000. 

Στην τιμή περιλαμβάνεται και η δαπάνη 10 φιαλι- 

δίων αλβουμίνης 165.000 

62. Αγειοδυναμογραφία 6.500 για κάθε άρρωστο 

63. Τοποθέτηση ενδοφθαλμίων φακών 30.000 

64. Παθολογοανατομιχή-Ιστολογική εξέταση εξ υλι¬ 
κού βιοψιών συνήθους τύπου 6.000 

2. Σε περίπτωση που κάποια από τις ανωτέρω ιατρικές πράξεις είναι 
ήδη κοστολογημένη με τις ισχύουσες διατάξεις, κατισχύει η κοστολό¬ 
γηση που γίνεται με το παρόν Π. Δ/γμα, από τη δημοσίευση αυτού στην 
Εφημερίδα της Κυβερνήσεως. 

Στον Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε την δημοσίευση και εκτέλεση του παρόντος Διατάγματος. 

Αθήνα, 30 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

χρηςτοΊε ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΓΕΩΡΓΙΟΣ ΜΕΡΙΚΑΣ 
-♦- 

Καθορισμός προσωπικού για κάλυψη παροδικών αναγκών στην Επι¬ 
τροπή Ολυμπιακών Αγώνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 13 παρ. 2 του Ν. 1735/1987 (Α 195) 
«προσλήψεις στο δημόσιο τομέα, κοινωνικός έλεγχος κ.λπ.». 

2. Την αριθ. 135/1990 γνωμοδότηση του Συμβουλίου της Επικρά¬ 
τειας μετά από πρόταση Υπουργών Προεδρίας της Κυβέρνησης, Οικο¬ 
νομικών και του Υπουργού Πολιτισμού, αποφασίζουμε:, 

Άρθρο μόνο 

Καθορίζεται το ανώτατο όριο προσωπικού που μπορεί να προσλαμ¬ 
βάνεται με σύμβαση εργασίας ιδιωτικού δικαίου ορισμένου χρόνου, για 
την κάλυψη παροδικής φύσεως εποχιακών ή άλλων πρόσκαιρων ανα¬ 
γκών της Επιτροπής Ολυμπιακών Αγώνων ως εξής: 

Α. Για την αντιμετώπιση εποχιακών αναγκών κατά την περίοδο της 
λειτουργίας των Συνόδων της Διεθνούς Ολυμπιακής Ακαδημίας 
(Δ.Ο.Α.) στην Αρχαία Ολυμπία μέχρι: 

1. Δύο (2) ηλεκτρολόγους Π.Ε. 

2. Δύο (2) ηλεκτρολόγους ΤΕ1 

3. Πέντε (5) ηλεκτρολόγους ΔΕ 

4. Πέντε (5) συντηρητές μηχανών ΔΕ 

5. Δύο (2) υδραυλικούς ΔΕ 

6. Τέσσερις (4) δακτυλογράφους ξένων γλωσσών ΔΕ 

7. Τέσσερις (4) δακτυλογράφους Ελληνικής ΔΕ 


8. Τέσσερις (4) γραφείς (διοικητικούς) ΔΕ 

9. Τέσσερις (4) κλητήρες ΥΕ 

10. Δύο (2) αποθηκάριους ΥΕ 

11. Είκοσι (20) πυροφύλακες ΥΕ 

12. Τριάντα πέντε (35) καθαρίστριες (ΥΕ) 

13. Τριάντα εργάτες (30) ΥΕ 

14. Δύο (2) μαγείρους ΔΕ 

15. Τρεις (3) βοηθούς μαγείρου ΥΕ 

16. Δέκα (10) τραπεζοκόμους ΥΕ 

17. Τέσσερις (4) λαντζέρηδες ΥΕ 

18. Οκτώ (8) Νυχτοφύλακες ΥΕ 

Β. Για την αντιμετώπιση πρόσκαιρων αναγκών του Ολυμπιακού Κο¬ 
λυμβητηρίου: 

1. Ένα (1) ειδικότητας Νοσηλευτικής ΤΕ 

2. Ένα (1) διοικητικό λογιστικό ΔΕ 

3. Τέσσερις (4) ηλεκτρολόγους ΔΕ 

4. Τρεις (3) υδραυλικούς ΔΕ 

5. Πέντε (5) φύλακες ΥΕ 

6. Τέσσερις (4) καθαριστές δεξαμενής ΥΕ 

7. Πέντε (5) καθαρίστριες ΥΕ 

8. Δύο (2) βοηθοί ΔΕ νοσοκόμοι ΔΕ 

9. Ένα (1) εργάτη πράσινου ΥΕ 

10. Τέσσερις (4) νυχτοφύλακες ΥΕ 

11. Δύο (2) κτιριακών έργων ΔΕ 

12. Ένα εργάτη (1) Γενικών Καθηκόντων ΥΕ 

13. Δύο (2) συντηρητές μηχανών ΔΕ 

Ο προσδιορισμός των ειδικοτήτων θα καθορίζεται κάθε φορά ανά¬ 
λογα με τις ανάγκες του ΝΠΔΔ και θα γίνεται σύμφωνα με την προκή¬ 
ρυξη. Η κατανομή θα γίνεται με απόφαση του αρμόδιου για θέματα 
αθλητισμού Υπουργού. 

Τα προσόντα για την πρόσληψη του προσωπικού αυτού ορίζονται τα 
προβλεπόμενα από το Π.Δ. 194/1988 (Α' 84) για θέσεις μόνιμου προ¬ 
σωπικού δημοσίων υπηρεσιών και ΝΠΔΔ (αντίστοιχης ειδικότητας. 

Στο Υπουργό Πολιτισμού αναθέτουμε την δημοσίευση και εκτέλεση 
του Διατάγματος αυτού. 

Αθήνα, 30 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Ν. ΘΕΜΕΛΗΣ Γ. ΑΓΑΠΗΤΟΣ 

Ο ΥΠΟΥΡΓΟΣ ΠΟΛΙΤΙΣΜΟΥ 

Γ. ΜΥΛΩΝΑΣ 

